b"\n_START_ARTICLE_\nHidr\xc3\xb2xid d'amoni\n_START_SECTION_\nSolucions saturades\n_START_PARAGRAPH_\nCom altres gasos l\xe2\x80\x99amon\xc3\xadac mostra solubilitat decreixent en solvents l\xc3\xadquids a mesura que s\xe2\x80\x99incrementa la temperatura del solvent. Les solucions d\xe2\x80\x99amon\xc3\xadac disminueixen de densitat a mesura que s\xe2\x80\x99incrementa la concentraci\xc3\xb3 de l\xe2\x80\x99amon\xc3\xadac dissolt. A 15,6\xc2\xa0\xc2\xb0C la densitat de la soluci\xc3\xb3 saturada \xc3\xa9s 0,88\xc2\xa0g/ml i cont\xc3\xa9 35% d\xe2\x80\x99amon\xc3\xadac per massa, 308\xc2\xa0g/l w/v, (308\xc2\xa0grams d\xe2\x80\x99amon\xc3\xadac per litre de soluci\xc3\xb3) i t\xc3\xa9 una molaritat de 18\xc2\xa0mol L\xe2\x81\xbb\xc2\xb9. At temperatures m\xc3\xa9s altes la molaritat de la soluci\xc3\xb3 saturada disminueix i la densitat s\xe2\x80\x99incrementa.\n_START_SECTION_\nAplicacions\n_START_PARAGRAPH_\nL\xe2\x80\x99amon\xc3\xadac dom\xc3\xa8stic \xc3\xa9s hidr\xc3\xb2xid d\xe2\x80\x99amoni dilu\xc3\xaft, el qual tamb\xc3\xa9 \xc3\xa9s un ingredient de nombrosos agents netejadors, incloent moltes f\xc3\xb3rmules de neteja de finestres._NEWLINE_A la ind\xc3\xbastria l\xe2\x80\x99hidr\xc3\xb2xid d\xe2\x80\x99amoni es fa servir com un precursor per algunes amines alquil, encara que normalment es prefereix l\xe2\x80\x99amon\xc3\xadac anhidre. Es forma r\xc3\xa0pidament  hexametilenetetramina de les solucions aquoses d\xe2\x80\x99amon\xc3\xadac i formaldehid. Es forma etilenediamina a partir de l'1,2-dicloroet\xc3\xa0 i amon\xc3\xadac aqu\xc3\xb2s._NEWLINE_Per a fer mobles l\xe2\x80\x99hidr\xc3\xb2xid d\xe2\x80\x99amoni era tradicionalment emprat per enfosquir o tenyir la fusta que contingui \xc3\xa0cid t\xc3\xa0nic.._NEWLINE_Com additiu alimentari es fa servir com antimicrobi\xc3\xa0  Als Estats Units est\xc3\xa0 classificat com segur per  la Food and Drug Administration (generally recognized as safe).  Alguns restaurants de menjar r\xc3\xa0pid (fast-food) l\xe2\x80\x99apliquen sobre la carn de bov\xc3\xad, per\xc3\xb2 recentment  McDonald's, Burger King i Taco Bell han aturat aquesta pr\xc3\xa0ctica.\n_START_SECTION_\n\xc3\x9as en laboratori\n_START_PARAGRAPH_\nL\xe2\x80\x99amon\xc3\xadac aqu\xc3\xb2s es fa servir en la tradicional an\xc3\xa0lisi inorg\xc3\xa0nica qualitativa com un complexant i una base qu\xc3\xadmica. Com moltes amines, d\xc3\xb3na un color molt blau amb les solucions de coure (II). Les solucions d\xe2\x80\x99amon\xc3\xadac poden dissoldre els residus de plata, com els que es formen del reactiu de Tollens._NEWLINE_Quan es mescla hidr\xc3\xb2xid d\xe2\x80\x99amoni amb per\xc3\xb2xid d\xe2\x80\x99hidr\xc3\xb2gen dilu\xc3\xaft en pres\xc3\xa8ncia d\xe2\x80\x99un i\xc3\xb3 metall, com el Cu\xc2\xb2\xe2\x81\xba, el per\xc3\xb2xid experimenta una descomposici\xc3\xb3 r\xc3\xa0pida."